Owura Governs Kwame Agbodza, Mbrahyɛbaguanyi ma Adaklu Mansin a ɔwɔ Firaw Mantɔw mu, a ɔnoara so na ɔkasa ma dɔmkumaa no wɔ akwan na kwan do nsɛnsɛm ho no, se aban nhwɛ ntuatua Ghanafo Kɔntragyefo a ɔdze hɔn kaw no. Ɔdze yi too gua wɔ mbrahyɛbaguafie ber a ɔdze too gua dɛ dɔmkumaa no yɛ Kwan do Tow a ɔresan aba no awaawaa etuu no.
Owura Agbodza kyerɛ dɛ biribiara nnyi 2023 Sikasɛm Nhyehyɛɛ a aban dze bɛyɛ edwuma no mu a ɔkyerɛ kwan a aban bɛfa do etua kaw ɔdze Kɔntragyefo no. N’asɛm nye dɛ dɛm Kɔntragyefo yi Ghana amamba pa wɔagyegye mbosa dze edzi dwuma ama aban ma hɔn ho rekyer hɔn wɔ ho.
“Owura Ɔkasafo, akaw ho nsɛnsɛm ho, … Biribiara nnyi Nhyehyɛɛ krataa yi ɔkyerɛ kwan a aban bɛfa do etua kaw bɛyɛ ɔpepepem 12 a aban dze Ghanafo Kɔntragyefo no. Dɛm nkorɔfo yi mu bi wɔ fie ha, binom yɛ hɛn ebusuafo, binom yɛ Ghana adehye, binom atontɔn hɔn adan na hɔn egyapadze, na binom dzedze hɔn dze esisi ahoba wɔ mbosa ano. Wɔnsan nkɔhwehwɛ kwan a wɔbɛfa etua dɛm kaw no na yɛdze hɛn mboa bɛtaa ekyir.” Owura Governs Kwame Agbodza dze iyi too gua wɔ mbrahyɛbaguafie.
